nahid-hub/BLUGE-bengali-wikipedia-section-title-prediction huggingface dataset:
দ্বিতীয় বিশ্বযুদ্ধ শেষ হবার পর যুদ্ধ-ফেরত তরুণেরা বিশ্ববিদ্যালয়ে যোগ দিতে থাকে, যা বিশ্ববিদ্যালয়ের ছাত্র-সংখ্যা বহুগুণে বাড়িয়ে তোলে। ১৯৫২ সালে ডোনাল্ড রাসেল বিশ্ববিদ্যালয়ের আচার্য হিসেবে আসেন। তিনি বিশ্ববিদ্যালয়ের পাঠক্রম ও অবকাঠামোর উন্নতিতে উল্লেখযোগ্য অবদান রাখেন। বিশ্ববিদ্যালয় ক্যাম্পাসের প্রাণকেন্দ্রে অবস্থিত ছাত্র-শিক্ষক মিলনায়তনটি ("রাসেল হাউজ") তার নাম বহন করে চলেছে।

১৯৫৭ সালে ফ্লোরেন্সে বিশ্ববিদ্যালয়ের প্রথম পরিবর্ধিত ক্যাম্পাস প্রতিষ্ঠিত হয়। ১৯৫৯ সালে বোফোর্ট, ল্যাংকাস্টার ও কনওয়েতে এবং ১৯৬১ সালে আইক্যানে বিশ্ববিদ্যালয়ের আরো ৫টি পরিবর্ধিত ক্যাম্পাস গড়ে ওঠে।

ষাটের দশকের শুরু থেকে বিশ্ববিদ্যালয়ের ভর্তি প্রক্রিয়া থেকে বর্ণবৈষম্য দূর করার দাবি উঠতে থাকে। দক্ষিণের আরো ৩ টি বিশ্ববিদ্যালয়ের (ক্লেমসন, আলাবামা ও মিসিসিপি) পদাংক অণুসরণ করে ইউনিভার্সিটি অফ সাউথ ক্যারোলাইনা ১৯৬৩ সালের ১১ই সেপ্টেম্বর তিনজন কালো ছাত্রকে ভর্তি করে। ক্রমশ আরো ছাত্র যোগ হয় ও দীর্ঘকাল ধরে চলে আসা বর্ণবৈষম্যের অবসান ঘটে।

সত্তরের দশকে আয়ালেন্ডেল, স্পার্টানবার্গ, ইউনিয়ন ও ওয়াল্টারবোরো'তে ইউএসসি'র পরিবর্ধিত ক্যাম্পাস গড়ে ওঠে। এ ছাড়াও ১৯৭৩ সালে বিশ্ববিদ্যালয়টি ক্লেমসন বিশ্ববিদ্যালয়ের সামটার ক্যাম্পাসটি অধিগ্রহণ করে। ১৯৭৭ সালে জেমস হোল্ডারম্যান বিশ্ববিদ্যালয়ের আচার্য হিসেবে দায়িত্ব নেন। তার 'ক্যারোলাইনা প্ল্যান' ১ এবং ২ পর্যাপ্ত অর্থায়ন নিশ্চিত করার পাশাপাশি বিশ্বনিদ্যালয়টিকে একটি পূর্ণাংগ, আন্তর্জাতিক গবেষণা বিশ্ববিদ্যালয়ের মর্যাদায় উন্নীত করতে সক্ষম হয়। এ সময় আন্তর্জাতিক নেতা ও পন্ডিতদের পদচারণায় বিশ্ববিদ্যালয় মুখর হয়ে ওঠে। তবে হোল্ডারম্যান-এর বিদায় প্রীতিকর হয়নি। সাংবাদিকতার ছাত্র পল পারকিন্স বিদেশাগত খন্ডকালীন অধ্যাপক জেহান সাদাতের (মিশরের প্রেসিডেন্ট আনোয়ার সাদাতের স্ত্রী) পারিশ্রমিক জানতে চাইলে হোল্ডারম্যান অপারগতা প্রকাশ করেন। এর জের ধরে সাংবাদিকদের তদন্তে ব্যাপক আর্থিক অনিয়মের সংবাদ বেরিয়ে এলে, ১৯৯০ সালে, হোল্ডারম্যান পদত্যাগ করেন ।

পরবর্তী দুই দশকে ইউনিভার্সিটি অফ সাউথ ক্যারোলাইনা শিক্ষা ও গবেষণায় ব্যাপক সাফল্য অর্জন করে এবং বর্তমান অবস্থায় এসে পৌঁছয়।

সঠিক অনুচ্ছেদ শিরোনাম কোনটি?
titleA. গবেষণা
titleB. শিক্ষার্থী-বৃত্তান্ত
titleC. কলেজ থেকে বিশ্ববিদ্যালয় (১৮৯১ - ১৯৪৪)
titleD. পূর্ণাংগ সরকারি বিশ্ববিদ্যালয় (১৯৪৪ - বর্তমান)
উত্তর: titleD
রুমাইসা বিনতে মিলহান এর ডাকনাম উম্মে সুলাইম। আর এ নামেই তিনি প্রসিদ্ধ লাভ করেছেন। এছাড়াও তার আসল নাম সম্পর্কে মতভেদ রয়েছে,সেগুলো হলঃ রুমাইসা, সাহলা, রুমাইলা, মুলাইকা। এর মধ্যে রুমাইসা নাম সবচেয়ে গ্রহণযোগ্য।

উম্মে সুলাইম মদীনার খাজরাজ গোত্রের সম্ভ্রান্ত শাখা "আদি বিন নাজ্জার" শাখার মেয়ে। তার পিতার নাম মিলহান ইবনে খালিদ এবং মাতার নাম মুলাইকা বিনতে মালিক।

সঠিক অনুচ্ছেদ শিরোনাম কোনটি?
titleA. জীবন বৃত্তান্ত
titleB. চারিত্রিক গুণাবলী
titleC. যুদ্ধে অংশগ্রহণ
titleD. নাম ও বংশ পরিচয়
উত্তর: titleD
সমাজে তথাকথিত রক্ষনশীল মনোভাবাপন্ন কিছু লোক নারীকে সর্বক্ষেত্রে অবদমিত করে রাখতে চায়। ধর্মের অজুহাত দেখিয়ে তারা নারীকে এগিয়ে যেতে বাধা দেয়। কুসংষ্কারাচ্ছন্ন নিয়মের জালে আবদ্ধ হয় নারী। ফলে তাকে কাটাতে হয় অন্ধকার জগতের এক বন্দী জীবন। বর্তমানে শহরে এ অবস্থার অনেকটা পরিবর্তন হলেও গ্রামে ও মফস্বল অঞ্চলে এ ধারণা এখনো বিরাজমান। অবশ্য দীর্ঘদিন ধরে চলে আসা পিতৃতান্ত্রিক সমাজ ব্যবস্থায় সমাজে নারী-পুরুষের সমান অধিকারের কথা বলা হলেও বাস্তবে তা হচ্ছে না। নারীরা শিকার হচ্ছে যৌতুক, এসিড নিক্ষেপ, ধর্ষন, অপহরণ ইত্যাদি ঘৃণ্য অপরাধের। কিছু কিছু ক্ষেত্রে বিচার হলেও বেশিরভাগ অপরাধীই আইনের ফাঁক দিয়ে বেরিয়ে যায়। সম্পত্তি বণ্টনের ক্ষেত্রে মুসলিম নারী পুরুষের অর্ধেক পায়, আর হিন্দু নারীরা তো কিছুই পায় না। তাই ধর্মের দোহাই দিয়ে তথাকথিত রক্ষণশীলদের যে ফতোয়াবাজি তা বন্ধ করতে হবে। এঙ্গোলস তার “অরিজিন অব দ্যা ফ্যামিলি গ্রন্থে বলেছেন,

“নারী মুক্তি তখনিই সম্ভব যখন নারীরা সমাজের প্রতিটি কর্মকান্ডে সমগুরুত্বে নিয়ে অংশগ্রহন করবে।”

তাই সমাজে একজন নারীকে তার প্রাপ্য সম্মান দিতে হবে। নারী-পুরুষ উভয়ের সমান অন্তর্ভূক্তিতেই উন্নয়নের দেখা পাওয়া যাবে।

সঠিক অনুচ্ছেদ শিরোনাম কোনটি?
titleA. সাফল্য
titleB. শিক্ষাক্ষেত্রে অসমতা
titleC. পারিবারিক অসমতা
titleD. সামাজিক অসমতা
উত্তর: titleD
বুফি সেন্ট-মেরি চরিত্রে অভিনয় বেয়ারকে সংগীতে মনোনিবেশ করতে অনুপ্রাণিত করে। ২০১৬ সালে ব্রেট হিগিন্স অফ গ্রেট লেক সুইমারস প্রযোজিত তার প্রথম অ্যালবাম হিরো অ্যান্ড দ্য সেজ ’’ প্রকাশিত হয়। অ্যালবামের গানগুলি জনপ্রিয়তা লাভ করে এবং কানাডার সমস্ত রেডিও স্টেশনগুলিতে উল্লেখযোগ্য প্রচার সময় পেয়েছিল। ২০১৭ সালে বেয়ার গিটারবাদক অ্যাডাম জিমন, ড্রামবাদক ট্রিপ বিম, বেজবাদক এলিয়ট লোরাঙ্গো এবং কীবোর্ডবাদক সাশা স্মিথকে নিয়ে লস অ্যাঞ্জেলেসের দ্য ভিলেজ (স্টুডিও) থেকে একটি ৬ ট্র্যাকের ইপি ক্যালিফোর্নিয়া ১৯৭০ তৈরি করেন। ইপি’র জন্য অতিরিক্ত কণ্ঠগুলি হলিউডের গানস অ্যান্ড রোজেস এর ড্রামবাদক ম্যাট সোরুম-এর স্টুডিওতে রেকর্ড করা হয়েছিল।

এরপর বেয়ার গ্র্যামি অ্যাওয়ার্ড বিজয়ী নির্মাতা ডগ বোহেমের সাথে "ফরগিবনেস" নামে একটি একক প্রকাশ করেন। এরপরে তিনি টরন্টো, বার্লিন, লস অ্যাঞ্জেলেস, সান ফ্রান্সিসকো এবং নিউ ইয়র্কে তাঁর ব্যান্ডের সাথে সফর করেন। ব্যান্ডটি এমজিএমটির পাশাপাশি কানাডার অন্টারিওর রিভারফেষ্টে প্রদর্শনী করে। তারা কানাডীয় সংগীত সপ্তাহে, পশ্চিম হলিউডের ট্রাববাদুর হেডলাইন্ডে এবং নিউ ইয়র্ক সিটির রকউড মিউজিক হলেও গান পরিবেশন করে।

বেয়ারের সংগীতকে ফোক, অল্টারনেটিভ, কান্ট্রি এবং পপ গানের সংমিশ্রণ হিসাবে বর্ণনা করা হয়।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রাথমিক জীবন
titleC. কর্মজীবন
titleD. সংগীত-বিষয়ক কর্মজীবন
উত্তর: titleD
চন্দ্রিমা উদ্যানের সার্বিক তত্ত্বাবধানের দায়িত্ত্বে রয়েছে গৃহায়ণ ও গণপূর্ত মন্ত্রণালয়। গৃহায়ণ ও গণপূর্ত মন্ত্রণালয়ের অধীনে তিনটি বিভাগের উপর পার্কের ব্যাবস্থাপনার দায়িত্ব রয়েছে।

পার্কের বিভিন্ন বিষয় তদারকির দায়িত্বে রয়েছেন একজন কার্য সহকারী। ১০ জন মালি উদ্যানটির গাছপালা পরিচর্যার দায়িত্ব পালন করছেন। তারা পূর্ত মন্ত্রণালয়ের অধীনে চতুর্থ শ্রেণীর কর্মচারী হিসেবে নিয়োজিত আছেন। তাদের বেতন স্কেল হল ৪১০০ টাকা। শাখা অফিসারের মাধ্যমে তারা বেতন পেয়ে থাকেন।

সঠিক অনুচ্ছেদ শিরোনাম কোনটি?
titleA. সমাধি
titleB. অবস্থান ও আয়তন
titleC. সার্বিক ব্যবস্থাপনা
titleD. নিরাপত্তা ব্যাবস্থা
উত্তর: titleC
রাজস্থলী উপজেলার সর্ব-পূর্বে ঘিলাছড়ি ইউনিয়নের অবস্থান। রাজস্থলী উপজেলা সদর এ ইউনিয়নে অবস্থিত। এ ইউনিয়নের পশ্চিমে গাইন্দ্যা ইউনিয়ন, উত্তরে কাপ্তাই উপজেলার চিৎমরম ইউনিয়ন ও কাপ্তাই ইউনিয়ন, পূর্বে বিলাইছড়ি উপজেলার বিলাইছড়ি ইউনিয়ন ও ফারুয়া ইউনিয়ন এবং দক্ষিণে বান্দরবান জেলার রোয়াংছড়ি উপজেলার নোয়াপতং ইউনিয়ন ও বান্দরবান সদর উপজেলার রাজবিলা ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. প্রশাসনিক কাঠামো
titleB. যোগাযোগ ব্যবস্থা
titleC. অবস্থান ও সীমানা
titleD. হাট-বাজার
উত্তর: titleC
২০১২ সালের এক গবেষণায় দাবি করা হয়েছে যে "নতুন গাণিতিক মডেলিং, ডায়াগনস্টিক, যোগাযোগ এবং তথ্য প্রযুক্তিগুলি অন্যান্য প্রজাতির জীবাণু চিহ্নিত করতে এবং রিপোর্ট করতে পারে এবং এইভাবে নতুন ঝুঁকির মূল্যায়নের পদ্ধতির প্রয়োজন মানুষের রোগ হওয়ার সম্ভাব্য জীবাণুগুলি সনাক্তকরণের জন্য এই পদ্ধতি ব্যবহার করা যেতে পারে"। অধ্যয়নটি বিশ্ব মহামারীর কৌশলটিকে প্রাক-উৎসাহের প্রতিক্রিয়া থেকে সরিয়ে নিয়ে যাওয়ার চ্যালেঞ্জগুলি তদন্ত করে। কিছু বিজ্ঞানী নতুন ভাইরাসগুলির জন্য বন্যজীব থেকে রক্তের নমুনাগুলি পরীক্ষা করছেন। আন্তর্জাতিক গ্লোবাল ভাইরোম প্রজেক্ট (জিভিপি) এর লক্ষ বন্য প্রাণীগুলিতে প্রাপ্ত জিনগতভাবে ভাইরাসগুলির বৈশিষ্ট্য দ্বারা মানব হোস্টে উত্থানের আগে মারাত্মক নতুন রোগের কারণগুলি চিহ্নিত করা। এডওয়ার্ড রুবিন নোট করেছেন যে পর্যাপ্ত তথ্য সংগ্রহের পরে এবং সম্পূর্ণ বিভাগের ভাইরাসগুলির বিরুদ্ধে কাউন্টারমিয়ার এবং ভ্যাকসিনগুলি বিকাশ করে কৃত্রিম বুদ্ধিমত্তা সাধারণ বৈশিষ্ট্যগুলি চিহ্নিত করতে ব্যবহার করা যেতে পারে। ভাইরাস বিবর্তন মেশিন লার্নিং ব্যবহার করে ভবিষ্যদ্বাণী করা সম্ভব হতে পারে। মার্কিন যুক্তরাষ্ট্রে 'রাষ্ট্রীয় সরকারী গবেষণা কর্মসূচী এর জন্য অর্থায়ন করে পশুর রোগজীবাণু সনাক্ত করতে চেয়েছিল যা মানুষকে সংক্রামিত করতে পারে এবং নতুন মহামারী প্রতিরোধে ২০১৯ সালে তা সরিয়ে নেওয়া হয়েছিল। মার্কিন যুক্তরাষ্ট্রের 'সিডিসি প্রোগ্রামগুলির জন্য অর্থায়ন যা কর্মীদের প্রাদুর্ভাব সনাক্তকরণে প্রশিক্ষণ দেয় এবং শক্তিশালী ল্যাবরেটরি এবং জরুরী প্রতিক্রিয়া পদ্ধতি যন্ত্র রোগের ঝুঁকির উৎস সবচেয়ে বেশি বন্ধ হয়ে যায় যেখানে ২০১৮ সালে ৮০% হ্রাস পেয়েছিল।

সঠিক অনুচ্ছেদ শিরোনাম কোনটি?
titleA. পরিবেশ নীতি এবং অর্থনীতি
titleB. টিকাদান
titleC. জৈবপ্রযুক্তি গবেষণা এবং উন্নয়ন নিয়ন্ত্রণ
titleD. প্যাথোজেন সনাক্তকরণ এবং পূর্বাভাস
উত্তর: titleD
প্রো কাবাডি লিগটি ২০১৪ সালে প্রতিষ্ঠিত হয়েছিল। বিপণনে স্থানীয় ব্রডকাস্টার স্টার স্পোর্টসের সমর্থন এবং খেলাধুলার নিয়মাবলী এবং তার উপস্থাপনা পরিবর্তন করে এটি টেলিভিশনের দর্শকদের জন্য আরও উপযুক্ত করাতে টি-টোয়েন্টি ক্রিকেটের ইন্ডিয়ান প্রিমিয়ার লিগকে তার ব্যবসায়ের মডেল করেছে। প্রো কাবাডি লীগ দ্রুত ভারতীয় টেলিভিশনে রেটিংয়ের সাফল্যে পরিণত হয়; ২০১৪ মৌসুমটি কমপক্ষে ৪৩৫ মিলিয়ন দর্শক দেখেছিল এবং উদ্বোধনী চ্যাম্পিয়নশিপ ম্যাচটি ৯৮.৬ মিলিয়ন দর্শক দেখেছে।
সঠিক অনুচ্ছেদ শিরোনাম কোনটি?
titleA. জনপ্রিয়তা
titleB. কাবাডি বিশ্বকাপ
titleC. আন্তর্জাতিক প্রতিযোগিতা
titleD. প্রো ইন্ডিয়ান কাবাডি লীগ
উত্তর: titleD
"জেলাটির উত্তরে ওড়িশা রাজ্যের কটক জেলা"৷ "জেলাটির উত্তর পূর্বে(ঈশান) ওড়িশা রাজ্যের জগৎসিংহপুর জেলা"৷ "জেলাটির দক্ষিণ পশ্চিমে(নৈঋত) ওড়িশা রাজ্যের গঞ্জাম জেলা"৷ "জেলাটির পশ্চিমে ওড়িশা রাজ্যের খোর্দ্ধা জেলা"৷ "জেলাটির উত্তর পশ্চিমে(বায়ু) ওড়িশা রাজ্যের খোর্দ্ধা জেলা" অবস্থিত৷ জেলাটির দক্ষিণাংশে চিল্কা হ্রদ ও দক্ষিণ পূর্বে(অগ্নি) বঙ্গোপসাগর অবস্থিত৷

জেলাটির আয়তন ৩৪৭৯ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ২.২৩%৷

সঠিক অনুচ্ছেদ শিরোনাম কোনটি?
titleA. ভাষা
titleB. অবস্থান
titleC. শিক্ষা
titleD. জনসংখ্যার উপাত্ত
উত্তর: titleB
৩৪বার গ্র্যান্ড স্ল্যামের এককের চূড়ান্ত খেলায় পৌঁছেন যা পেশাদার টেনিসের ইতিহাসে পুরুষ বা মহিলাদের প্রতিযোগিতায় যে-কোন খেলোয়াড়ের চেয়ে বেশি। সেমি-ফাইনাল বা তারচেয়ে বেশি স্তরে ৫৬ গ্র্যান্ড স্ল্যামের মধ্যে ৫২টিতেই তার উপস্থিতি ছিল। তন্মধ্যে, ১৯৭১ সালের ইউএস ওপেন থেকে শুরু করে ১৯৮৩ সালের ফ্রেঞ্চ ওপেন পর্যন্ত ধারাবাহিকভাবে ৩৪বার সেমি-ফাইনাল বা তারচেয়ে বেশি স্তরে পৌঁছেছিলেন। গ্র্যান্ড স্ল্যামের এককের প্রতিযোগিতায় প্রথম বা দ্বিতীয় রাউন্ডে তিনি কখনও হারেননি। গ্র্যান্ড স্ল্যামের এককে ফ্রেঞ্চ ওপেনে সাতবার শিরোপা পেয়ে রেকর্ড গড়েন। ২০১৪ সালে সেরেনা উইলিয়ামস তার সাথে সর্বাধিক ছয়বার ইউএস ওপেনের শিরোপা পান।

একক খেলায় এভার্টের জয়ের পরিসংখ্যান হচ্ছে ৮৯.৯৬% (১৩০৯-১৪৬) যা টেনিসের উন্মুক্ত যুগের ইতিহাসে পুরুষ বা মহিলাদের মধ্যে সর্বাধিক। ক্লে কোর্টে ডব্লিউটিএ রেকর্ড হিসেবে একক খেলায় জয়ের হার ৯৪.৫৫% যা অদ্যাবধি অক্ষুণ্ন রয়েছে।

১৯৭০-এর দশকে এভার্টের নতুন প্রতিপক্ষ হিসেবে মার্টিনা নাভ্রাতিলোভার আবির্ভাব ঘটে। তারা পরস্পর বন্ধু ও নিয়মিতভাবে দ্বৈতে অংশগ্রহণ করলেও টেনিসের ইতিহাসে অন্যতম সেরা প্রতিপক্ষ হিসেবে চিহ্নিত হয়ে আছে। সকল ধরনের মাঠে তিনি সফলতা লাভ করেন। তন্মধ্যে, ক্লে কোর্টেই সর্বাধিক প্রভাববিস্তার করেছিলেন। এভার্টের সর্বাধিক সাতবার ফ্রেঞ্চ ওপেনের এককে শিরোপা লাভের রেকর্ডটি দীর্ঘ ২৭ বছর অক্ষত ছিল। কিন্তু, জুন, ২০১৩ সালে রাফায়েল নাদাল তা ভেঙ্গে ফেলেন। ১৯৮৯ সালে পেশাদারী টেনিস থেকে অবসর নেন তিনি। এভার্ট ডব্লিউটিএ ট্যুর চ্যাম্পিয়নশীপের শিরোপা জয় করেন চারবার। এছাড়াও, আটবার মার্কিন যুক্তরাষ্ট্র্রকে ফেড কাপের শিরোপা জয়ে সহায়তা করেন। ১৯৮৯ সালে ফেড কাপে সর্বশেষ খেলায় কনচিটা মার্টিনেজের বিরুদ্ধে ৬-৩, ৬-২ ব্যবধানে জয় পেয়েছিলেন।

সঠিক অনুচ্ছেদ শিরোনাম কোনটি?
titleA. অবসর
titleB. প্রারম্ভিক জীবন
titleC. খেলোয়াড়ী জীবন
titleD. বৈবাহিক জীবন
উত্তর: titleC
১৯২২-২৩ মৌসুমের শেষদিকে থেকে শুরু করে ১৯২৪ সালে দক্ষিণ আফ্রিকা দলের ইংল্যান্ড গমনের পূর্ব-পর্যন্ত কোন প্রথম-শ্রেণীর ক্রিকেট খেলার সাথে যুক্ত ছিলেন না বব ক্যাটারল। তাসত্ত্বেও, ইংল্যান্ড গমনে তাকে মনোনীত করা হয়েছিল। উইজডেন ক্রিকেটার্স অ্যালমেনাকে তার এ সফরের অবদানে বিস্ময়ের উদ্রেক ঘটায়। পুরো সফরে বব ক্যাটারল মাঝারিমানের রেকর্ডকে পাস কাটিয়ে ২৭ গড়ে ১৩৮৯ রান তুলতে সমর্থ হন।

পাঁচ বছর পর ১৯২৪ সালে পুণরায় ইংল্যান্ড সফরে যান। এবার তিনি উদ্বোধনী ব্যাটসম্যানের ভূমিকায় অবতীর্ণ হন। তবে, খেলায় ধ্রুপদী ছন্দে পতন ঘটে। আবারও তিনি টেস্ট খেলাগুলোয় বেশ ভালো করেন ও সর্বাধিক সফল হন। এজবাস্টন টেস্টে ৬৭ ও ৯৮ রান তুলেন। এ পর্যায়ে বি. মিচেলের সাথে প্রথম উইকেট জুটিতে ১১৯ ও ১৭১ রান তুলেন। বার্মিংহামে ১২০, লর্ডসে ১২০ ও ওভালে ৯৫ রান তুলেন। তন্মধ্যে, ওভাল টেস্টে শতরানের দোড়গোড়ায় অবস্থান করে মাত্র পাঁচ রান বাকী থাকা অবস্থায় রয় কিলনারের বলকে কাট করতে গিয়ে ধরা পড়েন। এককথায় দলটিতে অসাধারণ খেলোয়াড় হিসেবে নিজেকে পরিচিত করে তুলেন। ফলশ্রুতিতে, উইজডেন কর্তৃক ১৯২৫ সালের সংস্করণে অন্যতম বর্ষসেরা ক্রিকেটারের সম্মাননায় তাকে ভূষিত করা হয়।

টেস্ট সিরিজের শুরুতেই বেশ বাজেভাবে যাত্রা করে সফরকারীরা। এর জবাবে স্বাগতিক ইংল্যান্ড দল ৪৩৮ রান তুলে। আর্থার জিলিগান ও মরিস টেটের বোলিংয়ে তোপে ৪৫ মিনিটে ১২.৩ ওভারে মাত্র ৩০ রান তুলতে সমর্থ হয়। উভয় ইনিংসে ব্যাটিংয়ে নেমে কোন রান সংগ্রহ বাদেই তাকে বিদেয় নিতে হয়েছিল। এটিই ইংল্যান্ডের মাটিতে অদ্যাবধি সর্বনিম্ন টেস্টে রান ও টেস্ট ক্রিকেটের ইতিহাসের সর্বনিম্ন রানের সমান হয়। দক্ষিণ আফ্রিকার দ্বিতীয় ইনিংস বেশ ভিন্নভাবে শুরু হয়। ৪০৮ রানে পিছিয়ে থেকে ব্যাটিংয়ে নামে সফরকারী দল। ইংল্যান্ডকে পুণরায় ব্যাটিংয়ে নামানোর জন্যে দলটির ১৮ রান প্রয়োজন ছিল। মাঝারিসারিতে ব্যাটিংয়ে নেমে বব ক্যাটারল ১২০ রান তুলেন ও দক্ষিণ আফ্রিকা দল ৩৯০ রানে অল-আউট হয়। তিনি সকলের শেষে আউট হন।

দ্বিতীয় টেস্টেই সিরিজের ফলাফল নিশ্চিত হয়ে যায়। লর্ডসে অনুষ্ঠিত ঐ টেস্টে বব ক্যাটারল প্রথম ইনিংসে ১২০ রান তুলে স্বীয় অবদানের পুণরাবৃত্তি ঘটান। পাঁচ রানের মাথায় উইকেট-রক্ষক জর্জ উড ও ৩০ রানের মাথায় স্লিপ অঞ্চলে দণ্ডায়মান ফ্রাঙ্ক ওলি ক্যাচ তালুবন্দী করতে পারেননি। প্রথম ঘটনায় উইজডেন মন্তব্য করে যে, উইকেট-রক্ষক দণ্ডায়মান অবস্থায় থেকেও এ সুযোগ গ্রহণ করতে পারেননি। এ খেলায় উইকেট লাভের ব্যর্থতায় দক্ষিণ আফ্রিকা পরাজয়বরণ করে। কেবলমাত্র দুই উইকেট খুঁইয়ে ৫৩১ রান তুলে। দ্বিতীয় ইনিংসে ক্যাটারলের ৪৫ রান কেবলমাত্র সময় পার করার সামিল ছিল।

ইংল্যান্ড দল তৃতীয় টেস্টে জয় পায়। এ খেলায় কেবলমাত্র বব ক্যাটারল ও অধিনায়ক হার্বি টেলর প্রথম ইনিংসে রান তুলেছেন। দ্বিতীয় ইনিংসেও প্রত্যেকেই ৫৬ রান তুলে যৌথভাবে সর্বোচ্চ রান সংগ্রাহক হন। কিন্তু, ভুলবশতঃ ক্যাটারল তার অধিনায়ককে রান আউটে বিদায় করেন। চতুর্থ টেস্ট বৃষ্টিবিঘ্নিত হয়। প্রথম দিন তিনি মাত্র মাঠে নামেন ও বৃষ্টি আঘাত হানে। এরপর আর খেলা হয়নি।

পঞ্চম ও সর্বশেষ টেস্টে আবারও বৃষ্টি নামে। তবে, ব্যাটসম্যানদের উপযোগী ওভালের পিচে উভয় দলই বড় অঙ্কের রানের দিকে ধাবিত হয়। ক্যাটারল মাত্র ১২৫ মিনিটে ৯৫ রান তুলেন। এটি দক্ষিণ আফ্রিকানদের মধ্যে সর্বোচ্চ সংগ্রহ ছিল। এ ইনিংসের কল্যাণে সিরিজে ৪৭১ রান পান ও গড় দাঁড়ায় ৬৭.২৮। রান সংগ্রহ ও গড়ের দিক দিয়ে পরবর্তী সেরা দক্ষিণ আফ্রিকান ব্যাটসম্যান ফ্রেড সাসকিন্ডের চেয়ে প্রায় দ্বিগুণ এগিয়েছিলেন।

সঠিক অনুচ্ছেদ শিরোনাম কোনটি?
titleA. ইংল্যান্ড গমন, ১৯২৯
titleB. প্রথম-শ্রেণীর ক্রিকেট
titleC. খেলার ধরন
titleD. ইংল্যান্ড গমন, ১৯২৪
উত্তর: titleD
অস্ট্রেলিয় সেনাবাহিনী যুদ্ধের প্রথম দিকে একটি কমান্ডো দল গঠন করেছিল যা "অস্ট্রেলিয়ান ইন্ডিপেন্ডেন্ট কোম্পানি" নামে পরিচিত । তাদের প্রথম অভিযান ছিল ১৯৪২ সালের প্রথম দিকে সংঘটিত হওয়া নিউ আয়ারল্যান্ডে জাপানিদের আক্রমন ও তিমুরের যুদ্ধ।নিউ আয়ারল্যান্ডের যুধ্যে অংশগ্রহণকারী ২/১ম ইন্ডিপেন্ডেন্ট কোম্পানির সকল সদস্য নিহত হয়। কিন্তু তিমুরের যুদ্ধে অংশ নেওয়া ২/২য় ইন্ডিপেন্ডেন্ট কোম্পানি টিকে থাকে ও জাপানিদের বিরুদ্ধে গেরিলা কায়দায় যুদ্ধ করতে থাকে।তৎকালীন জাপানী বাহিনীর অধিনায়ক একে বোর যুদ্ধ এর সাথে তুলনা করে ও সিধান্ত নেয় এদের বিরুদ্ধে প্রতি ১ জন কমান্ডোর বিরুদ্ধে দশ জন সেনা প্রেরনের।এই অভিযানটি প্রায় এক বছর ধরে পুরো জাপানি ডিভিশন এর মনযোগ ধরে রাখে।"ইন্ডিপেন্ডেন্ট কোম্পানি" গুলোর নামান্তর হয় "কমান্ডো স্কোয়াড্রনস"। দলটি দিক্ষিন-পশ্চিম প্রশান্ত মহাসাগরীয় অঞ্চল , বিশেষত নিউ গিনি ও বোর্নিও তে নানা অভিযান পরিচালনা করে। ১৯৪৩ সালে ২/২য় ও ২/৮তম বাদে সকল ইউনিট ২/৬, ২/৭ ও ২/৯বম ক্যাভ্যালরি কমান্ডো রেগিমেন্ট এ স্থানান্তরিত হয়।

যুদ্ধের পরবর্তী সময়ে রাজকীয় অস্ট্রেলিয় নৌবাহিনী জল হতে স্থলে আক্রমণ ও নৌ আক্রমণ পরিচালনার জন্য নৌ-কমান্ডো গঠন করে। এরা "আরএএন কমান্ডোস" নামে পরিচিত ছিল। ব্রিটিশদের মত এটি 'এ','বি','সি' ও 'ডি' এই চারটি দলে বিভক্ত ছিল।

অস্ট্রেলিয়ান সার্ভিস রেকোনসেন্স ডিভিশন দ্বারা গঠিত অস্ট্রেলিয়ান-ব্রিটিশ-নিউজিল্যান্ড সামরিক গোয়েন্দা কমান্ডো ইউনিট "জেড ফোর্স" দক্ষিণ পশ্চিম প্রশান্ত মহাসাগরীয় থিয়েটারে বেশ কয়েকটি অভিযান এবং রেকি করেছিল, বিশেষত অপারেশন জাইউইক, যাতে তারা একাধিক জাপানি যুদ্ধযাহাজ ও রসদ ধ্বংস করেছিল সিঙ্গাপুর বন্দরে। অপারেশন রিমাউয়ের সাথে পূর্বের সাফল্যের প্রতিরূপ করার চেষ্টা বিফলে যায়, যার ফলে জড়িত প্রায় সকলেরই মৃত্যু হয়েছিল। তবে জেড ফোর্স এবং অন্যান্য এসআরডি ইউনিট যুদ্ধ শেষ হওয়া অবধি অভিযান অব্যাহত রেখেছিল।

সঠিক অনুচ্ছেদ শিরোনাম কোনটি?
titleA. ইতিহাস
titleB. দ্বিতীয় বিশ্বযুদ্ধ
titleC. গ্রীন ব্যারেট ও অন্যন্য প্রশিক্ষনের উৎপত্তি
titleD. অস্ট্রেলিয়া
উত্তর: titleD
অরুন্ধতী রায় ১৯৬১ সালের ২৪ নভেম্বর ভারতের আসাম রাজ্যের শিলংয়ে অরুন্ধতী জন্মগ্রহণ করেন। তার পিতার নাম রঞ্জিত রায় এবং মাতার নাম সিরিয়ান খ্রিস্টান ম্যারি রায়। ম্যারি রায়ও একজন নারী অধিকার কর্মী ছিলেন। তিনি কেরালার আয়মানাম এলাকায় শৈশবকাল কাটান। কত্তায়ামের কর্পাস ক্রিস্টি বিদ্যালয়ে শিক্ষাজীবন শুরু করেন। এরপর তামিলনাড়ুর নীলগিরিতে লরেন্স বিদ্যালয়ে ভর্তি হন। স্থাপত্যবিদ্যা বিষয়ে দিল্লির পরিকল্পনা ও স্থাপত্য বিদ্যালয়ে পড়াশোনা করেন। সেখানেই তিনি তার প্রথম স্বামী স্থাপত্যবিশারদ গেরার্ড দ্য কুনহা'র সাথে পরিচিত হন।

সঠিক অনুচ্ছেদ শিরোনাম কোনটি?
titleA. দ্য গড অব স্মল থিংগস
titleB. প্রারম্ভিক জীবন
titleC. প্রারম্ভিক কর্মজীবন: চিত্রনাট্য
titleD. ব্যক্তিগত ও পারিবারিক জীবন
উত্তর: titleB
"ডিটেকটিভ ব্যোমকেশ বক্সী!" সমালোচকদের প্রশংসা অর্জনে সক্ষম হয়েছিল।

"হিন্দুস্তান টাইমস" পত্রিকার রোহিত বৎস ছবিটিকে পাঁচের মধ্যে চার রেটিং দিয়ে বলেন, "ছবির ঘটনাক্রমের সূত্রপাত দূরে এবং পরিচালক ধীরে ধীরে দর্শককে তার মধ্যে টেনে আনেন। প্রাক-স্বাধীনতা যুগের কলকাতা প্রথম দৃশ্যগুলিতে ছবির প্রেক্ষাপট সৃষ্টি করলেও অনতিকাল পরেই সেটিই একটি চরিত্রে পরিণত হয়। প্রায় প্রতিটি ফ্রেমেই নিশ্চিতভাবে সেটির প্রতি বিস্তারিত মনোযোগ দেওয়া হয়েছে।"

"কোইমোই"-এর সুরভি রেডকরও ছবিটিকে পাঁচের মধ্যে চার রেটিং দেন এবং বলেন: ""ডিটেকটিভ ব্যোমকেশ বক্সী!" একটি সুস্বাদু থ্রিলার। এই ছবিতে এমন সব উপাদান রয়েছে যা আপনার মস্তিষ্ককেও হতবাক করে দেবে। এ এমন এক রহস্য যা আপনিও সমাধান করতে চাইবেন। এক বিস্ময়কর গল্প এবং তার চেয়েও ভালো সেই গল্পটি বলার ভঙ্গি। তাই ছবিটি দেখুন। বলিউডে অপরাধমূলক রহস্যকাহিনি উন্নত হল! আমি ছবিটিকে ৪/৫ দিচ্ছি!" "মিড-ডে" পত্রিকায় সুরভি রেডকর ছবিটি সম্পর্কে বলেন: "যদি [দিবাকর] বন্দ্যোপাধ্যায় ও সিনেম্যাটোগ্রাফার নিকোস অ্যান্দ্রিৎসাকিসের ঐকান্তিক নিষ্ঠায় সৃষ্ট স্মৃতিমেদুরতার এমন সুন্দর জাদু পৃথিবীতে ফিরে যেতে চান, তবে এটি দেখার সুযোগ হাতছাড়া করবেন না।"

"ডেকান ক্রনিকল" পত্রিকার কুসুমিতা দাস ছবিটিকে পাঁচের মধ্যে ৩.৫ দিয়ে বলেন, "ছবিটি হুডানিটের মূল কাঠামোটিকে অনুসরণ করেছে --- ধাওয়া করা, রেড হেরিং, ধীরে ধীরে রহস্যের জাল বুনন থেকে রাজকীয় আকারে রহস্যোদ্‌ঘাটন। প্রচুর পরিমাণে রক্তপাতও দেখানো হয়েছে। এ থেকে বোঝা যায় সেই সময়টি কতটা উত্তেজনাময় ছিল।"

"দ্য টাইমস অফ ইন্ডিয়া" পত্রিকার সৃজনা মিত্র দাস ছবিটিকে পাঁচে ৩.৫ দিয়ে লেখেন, "ব্যোমকেশ বক্সী এক প্রবাদপ্রতিম বাঙালি চরিত্র, যেটিতে সুশান্ত সিং রাজপুত সোৎসাহে প্রাণ দিয়েছেন – সুশান্ত সফলভাবে একটি হতাশাগ্রস্থ প্রাণোচ্ছল চরিত্রে রূপ দিয়েছে (এক সর্দারজি ট্যাক্সিচালক স্নায়ুদৌর্বল্যের সঙ্গে বলেছে, “ইয়ে বাবু কা নাট ঢিলা হ্যায়,’), চরিত্রটিতে তিনি মানিয়ে গিয়েছে, ফুলকাটা ধুতির খাঁজ থেকে লোমশ ভুরুর ভ্রুকুঞ্চন অবধি, সুন্দরভাবেই। নাটকীয় নীরজ কবি ও শান্ত আনন্দ তিওয়ারি সুন্দর সঙ্গত দিয়েছেন। একটি চীনা দল মৃতদেহে ভরা উঠোন ছেড়ে যাওয়ার পর আনন্দ কেয়ারটেকার পুঁটিরামকে (কম্পমান অথচ যথাযথ প্রদীপ্ত কুমার চক্রবর্তী) বলেন, ‘খুন রেহনে দে... ব্যস চায় বানা দে।"

"ইন্ডিয়ান এক্সপ্রেস" পত্রিকার শুভ্রা গুপ্ত ছবিটিকে পাঁচের মধ্যে তিন দিয়ে উল্লেখ করেন, "বিশ্লেষণাত্মক ধরনে পৌঁছে এটি দেওয়ালে সেঁটে গিয়েছে। ধীরে ধীরে চড়তে থাকা উত্তেজনা গলে পড়েছে। ছবিটি যেখানে শেষ হওয়া উচিত ছিল, তার আগেই শেষ হয়ে গিয়েছে। এবং এটিই হতাশ করেছে। কিন্তু ততক্ষণে আপনি ছবিটি দেখে ফেলেছেন। একটি সত্যিকারের আন্তরিক চলচ্চিত্র। গোপন করার মতো কিছুই নেই এতে।"

"আইবিএন লাইভ" ছবিটিকে পাঁচের মধ্যে তিন দিয়ে উল্লেখ করে, "ছবির প্লট শম্বুক-গতির, অত্যাবশ্যক ও আসন্ন বিপদের বিস্ময়কর অভাব ছবিটিকে পঙ্গু করে দিয়েছে। গল্পটি গতিশীল এবং চরিত্রগুলি আযৌক্তিকভাবে ক্ষান্ত। যা পরে সংশোধিত হয়েছে। শেষে যে বড়ো ব্যাপারটি প্রকাশিত হল, তা আন্দাজ করা কঠিন ছিল না – সাহস করে বসুন, রেড হেরিং দেখে মনোযোগ হারাবেন না। দেখবেন, আপনিও সমাধান করে ফেলেছেন। ক্লাইম্যাক্সটি অপটু অভিনয়ে নষ্ট হয়েছে।" "ফার্স্টপোস্ট" পত্রিকার দীপাঞ্জনা পাল ছবিটিকে দশে আট দিয়েছেন।

সঠিক অনুচ্ছেদ শিরোনাম কোনটি?
titleA. সংগীত
titleB. বক্স অফিস
titleC. অভিনেতা নির্বাচন
titleD. সমালোচকদের প্রতিক্রিয়া
উত্তর: titleD
১৯৯৭ সালে জনপ্রিয় চিত্রনায়ক সালমান শাহকে  হত্যা করার অভিযোগ ওঠে তার বিরুদ্ধে। যদিও হত্যাকাণ্ডের সময় থাইল্যান্ডে ছিলেন আজিজ। কিন্তু সেটাকে আত্নহত্যা বলেই প্রচার করা হয়। যদিও সালমান শাহ এর পরিবার ও তার ভক্তদের ধারণা এটা হত্যাকান্ড। বর্তমানে আজিজ মোহাম্মদ ভাই সপরিবারে থাইল্যান্ডে থাকেন। সেখান থেকেই ব্যবসা পরিচালনা করেন। তার স্ত্রী নওরিন মোহাম্মদ ভাই দেশে এসে ব্যবসা দেখেন। আরো আছে ৩ ছেলে ও ২ মেয়ে। থাইল্যাণ্ডে গেলে বাংলাদেশের মিডিয়া জগতের অনেকেই  আজিজ মোহাম্মদ ভাই এর অতিথেয়তা পান। তার মতো সালমানের স্ত্রী সামিরারও থাইল্যান্ড এ বসবাস সন্দেহকে বাড়িয়েই দেয়। সেই ঘটনা আবার তুমুল আলোচনার ঝড় তুলে সালমানের বিউটিশিয়ান যুক্তরাষ্ট্রে বসবাসকারী রাবেয়া সুলতানা রুবির ফেসবুকে তুলে ধরা এক ভিডিওবার্তায়। 

সালমান শাহের মৃত্যুর দুই বছর পর ১৯৯৯ সালে ঢাকা ক্লাবে খুন করা হয় আরেক চিত্র নায়ক সোহেল চৌধুরী কে। এ হত্যাকাণ্ডেও আজিজ মোহাম্মদ ভাই ও তার পরিবারের জড়িত থাকার অভিযোগ ওঠে।

সঠিক অনুচ্ছেদ শিরোনাম কোনটি?
titleA. ড্রাগ চার্জ
titleB. বিতর্ক
titleC. জীবনী
titleD. খুনের অভিযোগ
উত্তর: titleD
গণপ্রজাতন্ত্রী বাংলাদেশের স্থানীয় সরকার পল্লী উন্নয়ন ও সমবায় মন্ত্রণালয়ের সরকার বিভাগ কর্তৃক এক প্রজ্ঞাপনের মাধ্যমে ১৯৯৭ সালের ২৭ মার্চ মতলব পৌরসভা হিসেবে যাত্রা শুরু করে। এ পৌরসভার প্রথম পৌর প্রশাসক নিযুক্ত হন মতলব উত্তর উপজেলার তৎকালীন উপজেলা নির্বাহী কর্মকর্তা। তৎকালীন মতলব উপজেলাধীন মতলব উত্তর ও মতলব দক্ষিণ ইউনিয়নদ্বয়ের ২২টি মৌজা ও ২০টি গ্রাম নিয়ে অর্থাৎ সাবেক মতলবগঞ্জ বাজার এর সবকটি গ্রাম নিয়েই মতলব পৌরসভার প্রশাসনিক এলাকা বিস্তৃত। পুরোনো ইউনিয়ন পরিষদ বাদ দিয়ে নতুন ভবনে পৌরসভাটির কার্যক্রম পরিচালনা করা হচ্ছে।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. অর্থনীতি
titleC. প্রশাসনিক এলাকা
titleD. প্রতিষ্ঠাকাল
উত্তর: titleD
ভায়োলান্ট রাজা হাঙ্গেরির দ্বিতীয় এন্ড্রু ও রাণী কারটেনায়ের জোলান্ডার কন্যা এবং তিনি এজটারগমে জন্মগ্রহণ করেন। তার পিতামহ হাঙ্গেরির তৃতীয় বেলা ও পিতামহী এন্টিওচের আগনেস। তার মাতামহ কারটেনায়ের দ্বিতীয় পিটার এবং মাতামহী (মাতামহের দ্বিতীয় পত্নী) ফ্লান্ডার্সের জোলান্ডা।

ভায়োলান্ট বুলগেরিয়ার রাজরাজেশ্বরী অ্যানা মারিয়া, হাঙ্গেরির চতুর্থ বেলা, হাঙ্গেরির সেইন্ট এলিজাবেথ ও গ্যালিসিয়া-লোডোমেরিয়ার সোলোমোনের সৎবোন।

১২৩৩ সালে ভায়োলান্টের মা পরলোকগমন করেন। তখন তার বয়স সাত। তার পিতা আবার বিয়ে করেন, বিট্রিস ডি'এস্তেকে। তাদের স্টিফেন বলে এক ছেলে ছিল।

সঠিক অনুচ্ছেদ শিরোনাম কোনটি?
titleA. জনকল্যাণমূলক কাজ
titleB. বিয়ে
titleC. মৃত্যু ও দাফন
titleD. পরিবার
উত্তর: titleD
নাজারবায়েভের অধীনে কাজাখস্তানের মানবাধিকার পরিস্থিতি স্বাধীন পর্যবেক্ষকরা সমানভাবে দরিদ্র হিসাবে বর্ণনা করেছেন। হিউম্যান রাইটস ওয়াচ বলেছে যে "কাজাখস্তান সমাবেশ, বক্তৃতা এবং ধর্মের স্বাধীনতাকে ভারীভাবে নিষিদ্ধ করেছিল। ২০১৪ সালে, কর্তৃপক্ষ সংবাদপত্র বন্ধ করেছিল, শান্তিপূর্ণ কিন্তু অকার্যকর বিক্ষোভের পরে কয়েক ডজন মানুষকে জেল বা জরিমানা করেছে, এবং রাষ্ট্রের নিয়ন্ত্রণের বাইরে ধর্ম অনুশীলনের জন্য জরিমানা বা আটককৃত উপাসকদের সরকার।" বিরোধী নেতা ভ্লাদিমির কোজলভ সহ সমালোচকরা অন্যায় বিচারের পরে আটক রয়েছেন। ২০১৪ সালের মাঝামাঝি সময়ে কাজাখস্তান নতুন ফৌজদারি, ফৌজদারি কার্যনির্বাহী, ফৌজদারি কার্যপ্রণালী, এবং প্রশাসনিক কোড গ্রহণ করেছে এবং ট্রেড ইউনিয়ন সম্পর্কিত একটি নতুন আইন গ্রহণ করেছে, যার মধ্যে নিবন্ধগুলি মৌলিক স্বাধীনতাকে সীমাবদ্ধ করে এবং আন্তর্জাতিক মানের সাথে বেমানান। আটকে রাখার জায়গাগুলিতে নির্যাতন সাধারণ রয়ে গেছে।

রিপোর্টার্স উইদাউট বর্ডারস সংকলিত ওয়ার্ল্ড প্রেস ফ্রিডম ইনডেক্সে ১৮০ টির মধ্যে ১৬১ তম কাজাখস্তান রয়েছে।
সঠিক অনুচ্ছেদ শিরোনাম কোনটি?
titleA. প্রথম জীবন
titleB. পোস্ট-প্রেসিডেন্সি
titleC. মানবাধিকার রেকর্ড
titleD. কাজাখস্তান ২০৫০ কৌশল
উত্তর: titleC
কলেজটি ক্যাডেটদের পাশাপাশি পাকিস্তান সেনাবাহিনীর কর্মকর্তাদের একাডেমিক এবং সামরিক প্রশিক্ষণের জন্য দায়ী। ইএমই থেকে স্নাতক পাস করার পরে ক্যাডেটরা পাকিস্তান মিলিটারি একাডেমী কাকুলের নিকটে ১ বছরের বিশেষ সামরিক প্রশিক্ষণে বা ইএমই সেন্টার কোয়েটাতে ৬ মাসের জন্য প্রশিক্ষণে যান এবং বৈদ্যুতিক ও মেকানিকাল ইঞ্জিনিয়ারিংয়ের পাকিস্তান সেনা বাহিনীতে যোগদানের জন্য ক্যাপ্টেন পদে পাস করেন। ক্যাম্পাসে সমস্ত ক্যাম্পাস সুবিধা, ছাত্রাবাস থাকার ব্যবস্থা, মিলনায়তন, একাডেমিক ব্লক, কনফারেন্স হল, স্পোর্টস কমপ্লেক্স এবং মেস সুবিধা রয়েছে। গ্রন্থাগারটি ৭০,০০০ খণ্ডের সংকলন সহ সম্পূর্ণ কম্পিউটারাইজড সুবিধা রয়েছে।

ইএমইতে খেলাধুলার সুবিধার মধ্যে রয়েছে তিনটি টেনিস কোর্ট, একটি বাস্কেটবল কোর্ট, একটি স্কোয়াশ কোর্ট, ব্যাডমিন্টন কোর্ট, ফুটবলের মাঠ, ক্রিকেট পিচ, একটি সুইমিং পুল, ঘোড়া রাইডিং ক্লাব এবং দুটি জিমনেসিয়াম রয়েছ। ইএমই ক্রিকেট এবং স্কোয়াশ দল ২০১৬ সালে আন্ত-নাস্ট শিরোপা জিতেছে।

সঠিক অনুচ্ছেদ শিরোনাম কোনটি?
titleA. ইএমই প্রাক্তন অ্যাসোসিয়েশন (ইএমইএএ)
titleB. ইতিহাস
titleC. সংক্ষিপ্ত বিবরণ
titleD. অবস্থান
উত্তর: titleC
ত্রিপিটকের তিন মূল ধারার অন্যতম একটি হলো অভিধর্ম পিটক। এটিকে বৌদ্ধ দর্শনের সংহত সংস্করণ বলা হয়। এখানে বৌদ্ধ দর্শনের পুঙ্খানুপুঙ্খ বিশ্লেষণ রয়েছে। তথাগত বুদ্ধ নানা উপদেশের মাধ্যমে যে তত্ত্বসমূহ উপস্থাপন করেছেন, যে নৈতিক আদর্শিক বিষয়সমুহ তিনি অনুসরণ, অনুকরণ ও অনুধাবন করতে উপদেশ দিয়েছেন সে তত্ত্বসমুহের বিন্যস্ত বিশ্লেষণ করা হয়েছে বিনয় পিটকে। বাঙ্গালী অভিধর্ম গবেষকদের মধ্যে অন্যতম বীরেন্দ্র লাল মুৎসদ্দি অভিধর্ম পিটক সম্বন্ধে বলেছেন:

সঠিক অনুচ্ছেদ শিরোনাম কোনটি?
titleA. বিনয় পিটক
titleB. হিন্দু শাস্ত্র
titleC. অভিধর্ম পিটক
titleD. উপনিষদ
উত্তর: titleC